CELEX: 32021R0909
Language: mt
Date: 2021-05-31 00:00:00
Title: Regolament ta’ Implimentazzjoni tal-Kummissjoni (UE) 2021/909 tal-31 ta’ Mejju 2021 dwar il-klassifikazzjoni ta’ ċerti prodotti fin-Nomenklatura Magħquda

7.6.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 199/1
               
            
         REGOLAMENT TA’ IMPLIMENTAZZJONI TAL-KUMMISSJONI (UE) 2021/909
         tal-31 ta’ Mejju 2021
         dwar il-klassifikazzjoni ta’ ċerti prodotti fin-Nomenklatura Magħquda
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (UE) Nru 952/2013 tal-Parlament Ewropew u tal-Kunsill tad-9 ta’ Ottubru 2013 li jistabbilixxi l-Kodiċi Doganali tal-Unjoni (1), u b’mod partikolari l-Artikolu 57(4) u l-Artikolu 58(2) tiegħu,
         Billi:
         
                     (1)
                  
                  
                     Sabiex tiġi żgurata l-applikazzjoni uniformi tan-Nomenklatura Magħquda annessa mar-Regolament tal-Kunsill (KEE) Nru 2658/87 (2), huwa neċessarju li jiġu adottati miżuri li jikkonċernaw il-klassifikazzjoni tal-oġġetti msemmija fl-Anness ta’ dan ir-Regolament.
                  
               
                     (2)
                  
                  
                     Ir-Regolament (KEE) Nru 2658/87 stipula r-regoli ġenerali għall-interpretazzjoni tan-Nomenklatura Magħquda. Dawn ir-regoli japplikaw ukoll għal kwalunkwe nomenklatura oħra li hija totalment jew parzjalment ibbażata fuqha jew li żżid xi suddiviżjoni addizzjonali magħha u li hija stabbilita minn dispożizzjonijiet speċifiċi tal-Unjoni, bl-għan li jkun hemm l-applikazzjoni ta’ tariffi u miżuri oħra relatati mal-kummerċ tal-oġġetti.
                  
               
                     (3)
                  
                  
                     Skont dawk ir-regoli ġenerali, jenħtieġ li l-oġġetti deskritti fil-kolonna (1) tat-tabella ppreżentata fl-Anness jiġu kklassifikati taħt il-kodiċi NM indikat fil-kolonna (2), bis-saħħa tar-raġunijiet ippreżentati fil-kolonna (3) ta’dik it-tabella.
                  
               
                     (4)
                  
                  
                     Huwa xieraq li jiġi previst li l-informazzjoni vinkolanti dwar it-tariffi maħruġa fir-rigward tal-oġġetti kkonċernati minn dan ir-Regolament u li ma tikkonformax ma’ dan ir-Regolament tkun tista’ tibqa’ tiġi invokata mid-detentur, għal ċertu perjodu, f’konformità mal-Artikolu 34(9) tar-Regolament (UE) Nru 952/2013. Jenħtieġ li dak il-perjodu jkun ta’ tliet xhur.
                  
               
                     (5)
                  
                  
                     Il-miżuri previsti f’dan ir-Regolament huma skont l-opinjoni tal-Kumitat tal-Kodiċi Doganali,
                  
               ADOTTAT DAN IR-REGOLAMENT:
         
            Artikolu 1
            L-oġġetti deskritti fil-kolonna (1) tat-tabella kif ppreżentata fl-Anness għandhom ikunu kklassifikati fin-Nomenklatura Magħquda taħt il-kodiċi NM indikat fil-kolonna (2) ta’ din it-tabella.
         
         
            Artikolu 2
            L-informazzjoni vinkolanti dwar it-tariffi li mhijiex konformi ma’ dan ir-Regolament tista’ tibqa’ tiġi invokata f’konformità mal-Artikolu 34(9) tar-Regolament (UE) Nru 952/2013 għal perjodu ta’ tliet xhur mid-data tad-dħul fis-seħħ ta’ dan ir-Regolament.
         
         
            Artikolu 3
            Dan ir-Regolament għandu jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-31 ta’ Mejju 2021.
            
               
                  Għall-Kummissjoni
               
               
                  F’isem il-President,
               
               Gerassimos THOMAS
               
                  Direttur Ġenerali
               
               
                  Direttorat Ġenerali għat-Tassazzjoni u l-Unjoni
               
            
         
         
            (1)  ĠU L 269, 10.10.2013, p. 1.
         
            (2)  Ir-Regolament tal-Kunsill (KEE) Nru 2658/87 tat-23 ta’ Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta’ Dwana (ĠU L 256, 7.9.1987, p. 1).
      
      
         
            ANNESS
            
                        Deskrizzjoni tal-oġġetti
                     
                     
                        Klassifikazzjoni (Kodiċi NM)
                     
                     
                        Raġunijiet
                     
                  
                        (1)
                     
                     
                        (2)
                     
                     
                        (3)
                     
                  
                        Oġġett flessibbli (l-hekk imsejjaħ noodle tal-pixxina) magħmul minn plastik ċellulari (fowm tal-plastik) fil-forma ta’ tubu vojt b’tul ta’ madwar 1 m u dijametru ta’ madwar 8 cm. L-oġġett iżomm f’wiċċ l-ilma u huwa ppreżentat biex jintuża bħala għajnuna għaż-żamma f’wiċċ l-ilma, li jikkonforma ma’ standard Ewropew għall-għajnuniet għaż-żamma f’wiċċ l-ilma għall-istruzzjoni tal-għawm (EN 13138–2:2014). L-oġġett huwa wkoll assorbenti għax-xokkijiet u termalment iżolanti.
                        Ara l-istampi  (*1)
                        
                     
                     
                        3926 90 97 
                     
                     
                        Il-klassifikazzjoni hija ddeterminata mir-Regoli Ġenerali 1 u 6 għall-interpretazzjoni tan-Nomenklatura Magħquda, u bil-kliem tal-kodiċijiet NM 3926 , 3926 90  u 3926 90 97 .
                        Il-klassifikazzjoni taħt l-intestatura 9506  bħala oġġetti u tagħmir għall-eżerċizzju fiżiku ġenerali, għall-ġinnastika, għall-atletika, għal sport ieħor jew għal-logħob ta’ barra hija eskluża għax, minħabba l-forma sempliċi u komuni tiegħu, l-oġġett ma jistax jiġi identifikat bħala oġġett maħsub għall-eżerċizzju fiżiku jew għall-isport tal-intestatura 9506 , għalkemm minħabba l-kapaċitajiet tiegħu li jżomm f’wiċċ l-ilma l-oġġett jikkonforma mal-istandard għall-għajnuniet għaż-żamma f’wiċċ l-ilma għall-istruzzjonijiet tal-għawm. Barra minn hekk, minħabba l-forma sempliċi u l-materjal komuni tiegħu, l-oġġett jista’ jintuża’ għal diversi skopijiet (pereżempju bħala prodotti protettivi li jassorbu x-xokkijiet li jitgeżwru madwar l-arbli, prodotti għall-iżolament termali li jitgeżwru madwar il-pajpijiet, prodotti għad-divertiment tat-tfal).
                        Bl-istess mod, il-klassifikazzjoni taħt l-intestatura 9503  bħala ġugarelli hija eskluża, għax l-oġġett ma jistax jiġi identifikat b’mod ċar bħala oġġett għad-divertiment tat-tfal jew tal-adulti mid-disinn tiegħu.
                        Konsegwentement, l-oġġett għandu jiġi kklassifikat skont il-materjal kostitwenti tiegħu (il-plastik).
                        Għaldaqstant, l-oġġett għandu jiġi kklassifikat taħt il-kodiċi NM 3926 90 97  bħala oġġetti oħrajn tal-plastik.
                     
                  
               (*1)  L-istampi huma biss għal finijiet ta’ informazzjoni.